
Digmang bayan para sa kalayaan 
at demokrasya 


imulan nating gunitain ang ika-54 na taon ng Bagong Hukbong Bayan 

(BHB) at ng magiting na pagsusulong ng digmang bayan sa Pilipinas. Sa 

Marso 29, 2023, ituon nating lahat ang ating tanaw sa landas patungo 
sa tagumpay habang binabalikat ang mabigat na tungkulin sa pagharap sa 
pasistang terorismo sa ilalim ng rehimeng US-Marcos-Duterte. 


Bakit may digmang bayan sa Pi- 
lipinas? Ito'y dahil hangarin ng 
sambayanang Pilipino na kamtin 
ang tunay na pambansang kalayaan 
at demokrasya para sa Inang Ba- 
yan: kalayaan mula sa paglukob ng 
imperyalismong US, at demokrasya 
mula sa tiraniya ng malalaking 
komprador, panginoong maylupa at 
mga burukratang kapitalista. 

Ang digmang bayan ay makaba- 
yan, rebolusyonaryo, makatarungan 
at tumatamasa ng malalim na su- 
porta ng masa. Hindi ito 
kailanman magagapi da- 
hil kinakatawan nito 
ang hangarin ng ba- 
yan. Determinado si- 
lang bawiin ang yaman 
ng Pilipinas mula sa 
mga dayuhang 


mangangamkam at mga kasabwat 
na naghaharing uri, wakasan ang 
malakolonyal at malapyudal na sis- 
tema sa bansa, at likhain ang 
maunlad at lumalagong bansa para 
sa mga Pilipino. 

Ang tagumpay ng digmang ba- 
yan ay nakasalalay sa panlahatang 
pagpapakilos ng sambayanan, higit 
sa lahat, ng masang magsasaka. Sa 
pangkalahatan at esensya, ito'y 
isang digmang magsasakang pina- 


munuan ng uring manggagawa sa 
pamamagitan ng Partido. Lupa ang 
pangunahing demokratikong kahi- 
ngian ng mayorya ng sambayanan. 
Sa digmang bayan, ito ang mapag- 
pasyang usapin. 

Higit na malaki at makapangya- 
rihan ang kaaway na imperyalis- 
mong US at ang papet nitong Ar- 
med Forces of the Philippines (AFP) 
at Philippine National Police (PNP). 
Hawak nito ang malalakas na san- 
datang eroplano, helikopter, drone, 
mga bomba at walang kaubusang 
bala. Katumbas ng lakas ng kaaway 
ang kanyang pasistang kalupitan. 
Habang ginagamit ang malalakas 
na sandata para supilin ang bayan, 


lalo niyang inihihiwalay ang sarili sa 
masa at itinutulak silang lumaban. 

Kulang man ang sandata, taglay 
naman ng BHB ang hanay ng mga 
Pulang mandirigma na mataas ang 
disiplina at kamulatang pampulitika. 
Hindi lamang sila mga mandirigma. 
Sila ri'y mga duktor, titser, artista, 
at pwersa sa produksyon na pawang 
nagsisilbi sa interes ng masa. Ma- 
higpit na pinagkakaisa ang mga upi- 
syal at mandirigma ng demokrasya 
sa ekonomya, pulitika at militar. Be- 
terano o baguhan, anuman ang ka- 
sarian o uring pinagmulan, lahat ay 
magiting na nakikibaka para sa ka- 
layaan ng bayan. Buong-puso ang 
kanilang kahandaang magsakripisyo 
para paglingkuran ang masa at 
kamtin ang tagumpay. 

Matagalan ang digmang bayan 
sa Pilipinas. Kailangan ang maha- 
bang panahon para mag-ipon ng la- 
kas ng BHB hanggang kaya na ni- 
tong gapiin ang kaaway at agawin 
ang kapangyarihan sa buong bayan. 
Sa pamamagitan ng pakikidigmang 
gerilya, hakbang-hakbang na inuuk- 
ok ang lakas ng kaaway, yugtu-yug- 
tong nag-iipon ng lakas ng BHB, at 
nililikha ang kundisyon para sa ta- 
gumpay. 

Dahil gutay-gutay ang malawak 
na kanayunan ng bansa sa mara- 
ming nahihiwalay na isla, kailangan 

Ang Ang Bayan ay inilalabas sa 
wikang Pilipino, Bisaya, Iloco, 
Hiligaynon, Waray, Ingles at Espanyol. 
Tumatanggap ang Ang Bayan ng mga 
kontribusyon sa anyo ng mga artikulo 
at balita. Hinihikayat din ang mga 
mambabasa na magpaabot ng mga 
puna at rekomendasyon sa ikauunlad 


ng ating pahayagan. 


ang panahon upang sumulong mula 
sa pagiging maliit at mahina tungo 
sa malaki at malakas sa buong ka- 
puluan. Ang lakas ay unang ipinun- 
dar sa mas malalaking isla, at paa- 
lon na sumulong para tahiin ang 
mga pwersang gerilya sa maraming 
isla. 

Pira-pirasong ginugupo ng BHB 
ang mas modernong hukbong inaar- 
masan at pinopondohan ng pinaka- 
makapangyarihang imperyalista sa 
mundo. Nag-iipon sila ng pwersa 
para gupuin ang mahihinang bahagi 
ng kaaway, puksain ang mga pasista 
at kunin ang kanyang mga sandata 
at kagamitang militar. Kapag mas 
malakas ang kaaway, pleksibleng 
kumakalat ang mga pwersang geril- 
ya upang maggawaing masa at 
maglipat upang hindi masubo sa la- 
banang hindi pinaghandaan. Kahit 
pansamantalang iwan ang naipun- 
dar na base, titiyakin nilang yaya- 
bong at mababalikan ang nakapun- 
lang mga binhi ng rebolusyon at 
makapagtatanim sa mas malawak 
pang masa. 

Gagap ng mga Pulang mandirig- 
ma na hindi ang lakas ng sandata 
ang mapagpasya sa gera, kundi ang 
kapasyahan at hindi magagaping di- 
wa ng mamamayan. Anupamang ka- 
kulangan sa materyal na bagay ay 
pinangingibabawan ng malalim na 

suporta ng masa, ng malawak na 
paglahok nila sa digma, katuwang 
ang kabayanihan ng mababalasik 
nilang mandirigma. Lahat ng pwe- 
deng gamiting sandata—baril, itak, 
kahoy o bato--ay gagamitin laban 
sa kaaway. Ang maliit ay lalaki, at 
ang dambuhalang kaaway ay maga- 
gapi. Susulong at makapananaig 
ang sambayanan at ang kanilang 
hukbong bayang armado ng was- 
tong teorya at ideolohiya. Ito ang 
batas ng kasaysayan ng digmang 
bayan, anuman ang daanan nitong 
liko't ikot, pag-atras at pagsulong. 

Ibayong susulong ang arma- 
dong pakikibaka kaakibat ang laga- 
nap na mga pakikibaka ng masa. Pi- 
nakasusi sa pagsulong ng digmang 
bayan ang mahigpit na pagkakaisa 
ng masa at kanilang hukbong ba- 
yan. Ang naglalagablab na apoy ng 
mga pakikibakang masa sa kanayu- 
nan, kasabay ng lahat ng paraan ng 
armadong paglaban ng mga mili- 
syang bayan at yunit ng BHB, ang 
lalamon at tutupok sa pasismo ng 
papet na estado. 

Nasa ilalim ng absolutong pa- 
mumuno ng Partido ang BHB. Ang 
wastong pamumuno ng Partido ang 
naghulma sa hukbong bayan, at 
nagpapanatili ditong tapat sa ha- 
ngarin ng aping bayan para sa ka- 
layaan at demokrasya. Tinuturuan 
ang mga Pulang mandirigma ng 
Marxismo-Leninismo-Maoismo upa- 
ng gamiting gabay sa lahat ng ga- 
wain nito. Ang Partido ang bakal na 
gulugod ng BHB. 

Sa paggunita natin ng ika-54 na 
taon ng BHB, ibayong patatagin na- 
tin ang ating kapasyahang luma- 
ban. Magpunyagi sa landas ng ma- 
tagalang digmang bayan. Isulong 
ang masaklaw at maigting na paki- 
kidigmang gerilya sa batayan ng 
papalawak at papalalim na baseng 
masa. Palakasin at palawakin ang 
mga yunit ng hukbong bayan at 
mga yunit ng milisyang bayan. Ba- 
ha-bahaging bigwasan, gapiin ang 
palalong kaaway. Kamtin ang isan- 
libo't isang tagumpay. Puspusang 
paglingkuran ang masa, at bagtasin 
ang mahabang landas tungo sa ka- 
layaan at demokrasya! [29] 

Pag-aaral at pagsasanay, inilunsad sa Negros 
sa gitna ng militarisasyon 


Dies grupo ng mga mandirigma sa Central Negros at Southwest 
Negros ang nakapagtapos sa Intermedyang Kurso ng Partido (IKP) sa 
gitna ng matinding operasyong militar noong Pebrero. Isinagawa ang mga 


pag-aaral sa loob ng 13 araw. 


Nakapagkonsolida ang puu-pu- 
ong mga kasapi ng Partido, Hukbo at 
rebolusyonaryong organisasyong 
masa sa mga larangang gerilya sa 
gitna ng nagpapatuloy na opera- 
syong pangkombat ng 302nd at 
303rd IBde sa isla. Dahil sa suporta 
ng rebolusyonaryong masa, napana- 
tiling bulag at bingi ang pasistang 
militar sa presensya ng hukbong ba- 
yan sa pinagdausang mga lugar. 

Nakapagtapos din ang mga Pu- 
lang mandirigma ng Central Negros sa 
inilunsad na isang linggong pagsasa- 
nay sa Batayang Kurso Pulitiko-Militar 
(BKPM) kung saan nakapagpasampa 
ng halos isang tim na bagong kasapi 
ng Bagong Hukbong Bayan (BHB). 

“Mas mainam na nandito tayo 
sa loob ng BHB dahil maaarmasan 
tayo ng kaalaman sa batayang re- 
bolusyonaryong prinsipyo at mga 
teknik at taktika sa gerilyang paki- 
kipaglaban upang gapiin ang kaa- 
way na pulis at AFP at lahat ng kaa- 


way sa uri,” pahayag ni Ka Jerry, 
isa sa mga Pulang mandirigma na 
kalahok sa inilunsad na crash cour- 
se na pagsasanay militar. 

Bilang praktika sa nakuhang ka- 
sanayan sa BKPM, inilunsad ng mga 
madirigma ang pitong aksyon militar 
sa Central Negros, kung saan tatlo ay 
aksyong punitibo at apat ay aksyong 
isnayp. Layunin ng mga armadong ak- 
syong ito ang pahinain ang pasistang 
makinarya ng kaaway sa larangan. 

Dagdag pa ni Ka Jerry, nagbi- 
gay ang pagsasanay ng karagda- 
gang kaalaman at tapang sa mga 
mandirigma para patuloy na iaban- 
te ang armadong pakikibaka. Lalo 
nitong naihanda ang kaisipan ng 
mga mandirigma sa harap ng wa- 
lang humpay na atake ng kaaway. 

“Dapat armasan natin ang ating 
mga sarili sa usaping pulitiko-militar 
upang matibay nating maharap ang 
mga sakripisyo at kahirapan bilang 
mga Pulang mandirigma,” aniya. g 


5 pistola at shotgun, 
nakumpiska ng BHB 
sa Canlaon City 


NAKUMPISKA NG MGA opera- 
tiba ng Bagong Hukbong Bayan 
(BHB)-Central Negros ang apat 
na .45 kalibre pistola at isang 
12 gauge shotgun, mga maga- 
sin at bala sa isang operasyong 
pagdis-arma laban kay Noleto 
Hermoso ng Sityo Inatito, Ba- 
rangay Bucalan, Canlaon City 
noong Pebrero 21. Ayon sa yu- 
nit, nagtagal ng 10 minuto ang 
operasyon. 

Si Hermoso ay kilalang may 
koneksyon sa militar at nag- 
iimbak ng mga armas ayon sa 
ulat ng BHB-Central Negros. 
Dagdag pa nila, nagpapaputok 
at nananakot si Noleto sa kan- 
yang mga kapitbahay. Bago ang 
operasyon, makailang-ulit nang 
kinausap ng BHB si Hermoso 
para itigil ang kanyang anti-so- 
syal na gawi. 

Samantala, napatay ang 
isang tropa ng 62nd IB sa is- 
nayp ng BHB-Central Negros sa 
Sityo Batang-batangan sa pa- 
rehong barangay noong Pebre- 
ro 26. 


RCEP, lalong wawasak sa ekonomya 


NAGPAHAYAG NG MARIING pagtutol ang mga grupo ng magsasaka sa pangu- 
nguna ng Kilusang Magbubukid ng Pilipinas, sa pagpasok ng Pilipinas sa Regio- 
nal Comprehensive Economic Partnership (RCEP). Niratipikahan ng Senado ang 
tratado noong Pebrero 23, sa botong 22-sang-ayon, 1-tutol at 1 abstensyon. 


Agrikultura ang isa sa pinakata- 
tamaang sektor sa pagpasok sa 
RCEP, dahil sa ilalim nito ay obligado 
ang Pilipinas na tanggalin ang taripa 
sa sensitibong mga produktong 
pang-agrikultura. Hungkag ang mga 
pahayag ng mga tagapaglako nito na 
kailangan ng bansa ang kasunduan 
para sa malayang kumpetisyon. 

Walang-wala sa pusisyon ang at- 
rasado at pinababayaang agrikultura 
sa Pilipinas na tagalan ang kumpeti- 
syon ng mga imported na kalakal mu- 
la sa mga bansang nagbibigay ng ma- 
laking subsidyo sa mga magsasaka. 

Ngayon pa lamang, lubog na sa utang 
at matataas na gastos sa produksyon 
ang mga magsasaka. Bagsak na ang 
presyo ng kanilang mga produkto da- 
hil sa walang sagkang importasyon, 
ismagling at manipulasyon ng mga 
kartel na kakutsaba ng nakaupong 
reaksyunaryong pangkatin. 

Walang kapantay na pinsala ang 
idinulot ng deka-dekadang “mala- 
yang kalakalan” sa agrikultura at in- 
dustriya ng Pilipinas. Bumulusok ito 
nang bumulusok mula nang pumasok 
ang Pilipinas sa World Trade Orga- 
nization noong dekada 1990. Sa na- 


karaang taon, pinakamaliit ngayon 
ang bahagi ng pagmamanupaktura 
sa gross domestic product habang 
ang agrikultura ay pinakamaliit sa 
buong kasaysayan ng bansa. 

Ang ipinataw na mga patakaran 
ng WTO ang pumatay sa maraming 
subsektor sa industriya at agrikul- 
tura at pananatili ng buong atrasa- 
dong ekonomya. Itinulak nito ang 
mga programa sa pribatisasyon, de- 
regulasyon at liberalisasyon sa ka- 
lakalan, produkto, serbisyo, agrikul- 
tura at marami pang iba. 

Mula 1995, pumaloob ang bansa 
sa di bababa sa 10 kasunduan para sa 
“malayang kalakalan.” Kabilang dito 
ang mga kasunduan sa China, Japan, 
Australia, New Zealand, ASEAN at 
Europe. [A5 

Kawalang trabaho at aliping sahod 
ng kababaihang anakpawis sa Panay 


N agsisimula ang sahod ni Vina, isang babaeng manggagawang-bukid sa 
Panay, sa P270 kada araw. Mas mababa ito sa kinikita ng kalalakihang 
magbubukid na P350-P400 para sa buong araw na pagtatrabaho sa sakahan. 
Sa isla, hindi tinatamasa ng mayorya ng mga magbubukid, babae at lalaki, 
ang itinakda ng gubyerno na P410 na arawang sahod para sa manggagawa sa 


agrikultura sa Western Visayas. 


Napakatagal na mula nang hu- 
ling tumaas ang sahod ni Vina at 
katulad niyang mga magbubukid. 
Balewala sa malalaking panginoong 
maylupa sa isla ang ipinag-utos na 
taas-sahod ng Department of Labor 
and Employment noong Abril 2022. 
Idinadahilan ng mga ito, kasabwat 
ang mga upisyal sa ekonomya ng es- 
tado, na “makasasama sa ekonom- 
ya” ang kakarampot na dagdag-sa- 
hod. 

Bahagyang mas mataas ang 
P300 kada araw na sahod ni 
Ferrylyn, isang kahera, at ni Rosa- 
rio, katulong sa isang kantina. Ga- 
yunpaman, malayo ito sa P450 na 
itinakdang minimum sa rehiyon para 
sa mga manggagawang di-agrikul- 
tural. Kabilang ang dalawa sa mga 
subsektor ng serbisyo at pagbeben- 
ta na kinabibilangan ng mahigit 
sangkatlo ng kababaihang mangga- 
gawa sa Region VI. Tulad kay Vina, 
walang itinaas sa kanilang sahod sa 
kabila ng kautusan ng DOLE. 

Tulad sa ibang bahagi ng bansa, 
napakalaking bilang ng kababai- 
hang itinuturing na “may traba- 
ho” ay nasa tinaguriang “im- 
pormal na sektor” o nasa 
trabahong di regular, 

walang katiyakan at wala o halos 
walang tinatanggap na sweldo. Ka- 
sama dito si Lola Dolores, 66 anyos, 
na kumikita ng P50-P100 kada araw 
mula sa paglalako ng balot at penoy. 
Maibibilang din dito ang kababai- 
hang nasa mga trabahong manwal 
at walang kasanayan na bumubuo 
sa sangkatlo ng kababaihang “may 
trabaho” sa rehiyon. Kasama dito si 
Ariel na kumikita ng P150 para sa 
maghapong paglalaba. Ang kabaro 
niyang si Rosana, isang manikurista, 
ay kumikita naman ng P120 kada 
araw. 

Pero ang pinakamalaking bilang 
ng kababaihan sa isla ay yaong wala 
sa estadistika ng pwersa ng pagga- 
wa at itinuturing na “di produktibo” 
ng estado. Sa datos noong 2020 ng 
Western Visayas, ang rehiyong ki- 
nabibilangan ng Panay, ang labor 
force participation rate ay 58.74 o 
3.1 milyon sa populasyong may 
edad 15-pataas na 5.4 milyon. Sa 
bilang na ito, 1.1 milyon (35%) la- 

mang ang kababaihan. Kum- 
para sa 33.8% na kalalaki- 
han, mahigit kalahati o 
66.296 ng kababaihan sa 
rehiyon ay wala sa 

pwersa ng paggawa. Salamin ito ng 
kawalang oportunidad sa malawak 
na sektor ng kababaihan sa isla 
para sa disenteng trabaho. 

Kabilang sa kanila si Virgie, 
isang maybahay na nagsisilbing ka- 
tuwang ng kanyang mister sa pag- 
tataguyod ng kanilang pamilya. Pa- 
ra makaambag, tumatanggap siya 
ng mga trabahong maliliit o pana- 
panahon na maaaring makalikom 
ng P200 depende sa panahon. Ang 
ibang maybahay na tulad niya ay 
nag-aalaga ng hayop sa kanilang 
bakuran at nagtatanim para pan- 
dagdag sa pagkain. 

Mababa na nga ang bilang ng 
kababaihan sa pwersa ng paggawa, 
mas mababa pa ang bilang ng may 
trabaho. Sa rehiyon, 63.296 ng mga 
may trabo ay kalalakihan, habang 
36.896 lamang ang kababaihan. Sa- 
mantala, 41.4% sa 183,000 na wa- 
lang trabaho sa rehiyon noong 
2020 ay mga babae. 

Walang mapagpipilian ang ka- 
babaihang anakpawis ng Panay 
kundi lalupang tipirin ang kanilang 
mga pamilya sa harap ng walang 
awat na pagsirit ng implasyon. Pa- 
ra sa buwan ng Pebrero, tinata- 
yang pumalo sa 9.3% ang impla- 
syon mula sa mataas nang 8.7% 
noong Enero. Para punan ang 
malaking kakulangan, halos lahat 
sa kababaihan ay nangungutang. 
Sinasamantala ng mga kumpan- 
yang microfinance ang kanilang 
desperasyon para lalo silang ilubog 
sa utang na may matataas na inte- 
res. Arawan o lingguhan ang baya- 
ran sa mga ito. 

Tulad ng kalalakihang anakpa- 
wis, may trabaho man o wala, nasa 
pwersa man ng paggawa o wala, 
giit ng kababaihang anakpawis sa 
Panay ang regular at disenteng 
trabaho, dagdag-sahod at mas ma- 
babang presyo ng mga bilihin. 

(Tingnan ang kaugnay na artiku- 
lo ng kalagayan ng masa sa Western 
Visayas sa nagdaang isyu ng AB.) [O 

Protestang bayan: Hustisya, kontra-chacha 


at kabuhayan 


Kagawad ang isinagawang mga pagkilos ng mga demokratikong orga- 
nisasyon sa Metro Manila at ibang bahagi ng bansa sa nakaraang dala- 


wang linggo. 


Itakwil ang Marcos cha-cha. 
Nagprotesta ang iba't ibang sektor 
sa harap ng Kongreso noong Marso 
6 para iparating ang kanilang pag- 
tutol sa pagtatangkang baguhin ang 
Konstitusyong 1987. Iniratsada ng 
mga alipures ni Marcos Jr ang pa- 
nukala para sa pagbubuo ng Consti- 
tutional Convention para baguhin 
ang konstitusyon sa huling bahagi 
ng taon. Nais ni Marcos na tangga- 
lin ang mga probisyon kaugnay sa 
limitasyon ng dayuhang pag-aari at 
pamumuhunan sa ekonomya, ga- 
yundin ang mga limitasyon sa ter- 
mino ng pambansa at lokal na mga 
upisyal. 

EDSA37. Mahigit 2,000 ang 
nagtipon sa harap ng People's Po- 
wer Monument noong Pebrero 25 
para gunitain ang ika-37 anibersar- 
yo ng Pag-aalsang EDSA na nagpa- 
talsik sa diktador na si Ferdinand 
Marcos Sr at kanyang pamilya. Ito 
ang unang anibersaryo ng pag-aalsa 
kung saan nakabalik na ang mga 
Marcos sa poder. Nagkaroon ng ka- 
tulad na pagkilos sa mga syudad ng 
Baguio, Bacolod at Iloilo. 

Hustisya sa New Bataan 5. 
Ginunita ng kabataan ang unang 
taong anibersaryo ng pagpatay ng 
1001st IBde kina Chad Booc, Ge- 
lejurain Ngujo II, Elegyn Balonga, 
Tirso Añar at Robert Aragon sa 
Andap, New Bataan town, Davao 
de Oro noong Pebrero 24. Panawa- 
gan nila ang pagpapanagot sa mga 
yunit militar na nagsagawa sa kri- 
men. 

Buksan muli ang CADP. Sa Ba- 
tangas, nagrali ang mga manggaga- 
wa sa tubuhan na kasapi ng Bata- 
ngas Labor Union at Central Azuca- 
rera Don Pedro Professional 
Technical Monthly Paid Workers 
Union Inc. Nagtipon sila sa harap 
ng ilohan ng Central Azucarera Don 

Pedro sa Nasugbu para batikusin 
ang panggigipit sa kanilang mga un- 
yon at ipanawagan ang muling pag- 
bubukas ng CADP. 

Ibasura ang Herrera Law! Tu- 
mungo sa upisina ng Commission on 
Human Rights noong Marso 2 ang 
mga grupong manggagawa para 
ipanawagan ang pagbabasura sa 
34-taon nang Herrera Law. Nangu- 
ngunang salarin ang naturang batas 
sa paglaganap ng kontraktwalisa- 
syon at pagsikil sa karapatan ng 
mga manggagawa na magwelga at 
mag-unyon. 

Kalampagan at protesta ng 
kababaihan. Sinimulan noong Peb- 
rero 27 sa harap ng SM North sa 
Quezon City at sa harap ng Iloilo 
Provincial Capitol ang serye ng mga 
kalampagan at protesta na isasaga- 
wa ng Gabriela para sa National 
Women's Month. 

Noong Marso 3, nagtungo sa 
Mendiola ang kabataang kababai- 
han para iparating ang kanilang 
pagtutol sa EDCA at MROTC. 

Noong Marso 4, nagtipon ang 
mga kababaihan sa Plaza Rajah Su- 
layman, Maynila sa pangunguna ng 
Lila Pilipina para tutulan ang US- 
Japan-Philippines Security Triad, 
kasabay ng panawagan ng hustisya 
para sa Filipino comfort women 
noong Ikalawang Digmang Pandoig- 
dig. 

Panagutin ang mga imperya- 
lista sa climate crisis. Naglunsad 
ng protesta ang Youth Advocates 
for Climate Action Philippines sa 
harap ng isang hotel sa Makati City 
noong Marso 2 kasabay ng pagpu- 
pulong ng isang komite ng United 
Nations para papanagutin ang mga 
kapitalistang bansa na nangungu- 
nang pinagmumulan ng greenhouse 
gases na sanhi ng climate crisis. Da- 
pat anilang bayaran ng mga ban- 


sang ito ang pinsala at halagang 
nawala dulot ng mga sakunang 
bunsod ng climate change. 

Noong Marso 3, nagtungo na- 
man sa DENR ang mga aktibista 
para gunitain ang ika-28 taon ng 
mapaminsalang Philippine Mining 
Act at makisabay sa Global Climate 
Strike. 

Tutol sa demolisyon. Nagpiket 
ang mga residente ng Maysapang, 
Taguig City noong Pebrero 22 para 
tutulan ang nakaambang demoli- 
syon sa kanilang komunidad. 

Fisheries Code ng 1998, iba- 
sura. Kinalampag ng mga mangi- 
ngisda ang upisina ng Bureau of 
Fisheries and Aquatic Resources sa 
Quezon City noong Pebrero 24 para 
igiit ang pagbabasura sa mapaniil 
na Philippine Fisheries Code of 
1998 sa ika-25 anibersaryo nito. 
Liban dito, ipinatitigil nila ang pag- 
huhukay ng lupa o dredging at mga 
proyektong reklamasyon sa Manila 
Bay na nakapipinsala sa kalikasan 
at kabuhayan ng maliliit na mangi- 
ngisda. 

Layas militar! 8Napalayas 
noong Pebrero 21 ng mga magu- 
lang at guro ng Mataragan Natio- 
nal Agricultural School sa Bara- 
ngay Mataragan, Malibcong, Abra 
ang mga sundalong nagkakampo sa 
loob mismo ng paaralan. Sama-sa- 
ma silang kumilos laban sa banta 
ng mga ito sa seguridad ng mga 
bata. [ab] 

ang tinatayang madadagdag 
sa buwanang gastos ng isang 
manggagawa kung itutuloy 
ang pagtataas ng pamasahe 
sa LRT1, LRT2 at MRT. 


mapatino SAL ITA 


Samantala, kikita 
ng P2.46 milyon 
kada araw ang 
LRT-1 pa lamang 
kung 
maipatutupad ito. 


lamang ang idinagdag ng 


Department of Budget and 
Management sa ayuda ng 
pinakamahihirap na 
pamilya sa bansa. 


ANABATALYON 


ang itinambak sa Samar 
mula Disyembre 2022 
hanggang Pebrero 2023 
laban sa diumano'y 
natitirang 4 na larangang 
gerilya sa rehiyon. 


Ang mga 
batalyong ito ay 
may mahahabang 
rekord ng 
paglabag sa mga 
karapatang-tao at 
sadyang pagpatay 
at panggigipit sa 
mga sibilyan. 


Samantala, naipagtagumpay 
ng mga empleyado ng Senado 
ang P38,000 dagdag sa 
kanilang alawans upang 
umagapay sa sumisirit na 
implasyon. 


130,000 sako 


ng kontrabandong asukal ang nasabat sa 
pantalan ng Batangas noong Pebrero 9. 


515.71B 


halaga ng produktong 
agrikultural na pumasok 


Pinalulusot ito ng Malacahang sa pamamagitan sa bansa noong 2022, 


ng paglalabas ng kautusan ng Department of 
Agriculture noong Marso 1 para sa pag-iimport ng 
440,000 metriko toneladang asukal. 


halos tatlong beses na mas malaki 
kumpara sa eksport na agrikultura na 
nasa 56.79 bilyon lamang, na lumikha 
ng depisitong halos 59 bilyon. 


bagong species ng hedgehog 
ang nadiskubre sa 

Eastern Mindanao 

noong Pebrero 

2023. 


5 P5OO bilyon 


ang buwis na naiwasang bayaran ng 


malalaking kumpanya noong 2022. 


Ang isa na tinawag na podogymnura intermedia 
ay matatagpuan sa Mount Hamiguitan, Davao 
Oriental, at Mount Kampalili sa Pantukan, Davao 
de Oro, habang ang species na P. minima ay 
nadiskubre sa Mount Kitanglad, Bukidnon. 


Sa kabilang panig, walang kawala ang 
ordinaryong Pilipino sa pagbabayad ng buwis na 
nakapatong sa pagkain, mga bilihin at serbisyo. 

"Modernisasyon" ng pampublikong transportasyon: 
Masaker sa kabuhayan, pasakit sa komyuter 


| ines taon nang ipinipilit ng reaksyunaryong estado ang maka-dayuhan 
at maka-kapitalistang pagtanggal sa tradisyunal na mga dyip sa mga lan- 
sangan sa ngalan ng modernisasyon. Ngayong taon, pinag-ibayo pa ito ng re- 
himeng Marcos sa pamamagitan ng pagtatakda ng panibagong dedlayn para 
sa konsolidasyon ng mga prangkisa. Libu-libong tsuper at opereytor ang nag- 
kasa ng tigil-pasada at mga protesta sa buong bansa laban sa naturang prog- 
rama. Suportado sila ng iba pang mga sektor at mga komyuter. 


Unang inianunsyo ng mga dray- 
ber at opereytor ng dyip at UV 
Express (pampasaherong van) ang 
planong transport strike noong Peb- 
rero 27. Bilang tugon, inatras la- 
mang ng Land Transportation 
Franchising and Regulatory Board 
(LTFRB) ang dedlayn tungong kata- 
pusan ng taon. Hindi na sapat para 
sa mga namamasada ang muling 
pagpapaliban. Itinutulak nilang iba- 
sura nang lubusan ang pakana. 
Noong Marso 6, kumilos ang mga 
grupo sa Mendiola, UP Diliman, 
Novaliches, Monumento, Maynila, 
Baclaran, Pasig, Alabang, Los 
Baños, Bicol, Cebu, Davao at iba 
pang mga lugar. 


Pagpatay sa kabuhayan 
Masaker sa kabuhayan ng mga 
namamasada ang pakanang ito ayon 
sa mga drayber at opereytor. Nag- 
kakahalaga ng P1.6-P2.3 milyon ka- 
da yunit ang ipinipilit ng estado na 
pampalit sa mga tradisyunal na 
dyip. Labis itong mabigat para sa 
mga tsuper na kumikita lamang ng 
abereyds na P700 kada araw, wala 
pa sa antas ng kinakailangan para 
mabuhay nang disen- 
te. Insulto ang alok ng 
gubyerno na bibilhin 
ang kanilang tradisyu- 
nal na dyip sa hala- 
gang P200,000 para 
makabili ng bago. Li- 
ban dito, pauutangin 
sila ng gubyerno bi- 
lang “tulong” kung 
saan pitong taon na 
babayaran ang yunit na 
mayroong 6% interes at 5% 

equity. Sa gayon, ang babayaran ng 
isang drayber o opereytor ay maaa- 
ring umabot ng higit P3.4 milyon 
kada sasakyan. 

Malinaw nang palpak ang pwer- 
sahang pagbubuo ng mga koopera- 
tiba o korporasyon bilang pampalit 
sa mga indibidwal na prangkisa. Na- 
lubog lamang sa utang ang mga 
opereytor na nagbuo ng kooperati- 
ba. Kailangang magbayad ng amor- 
tisasyon na P475,000 kada buwan 
para sa pagbyahe ng 15 yunit ng 
"modernong" dyip. Madalas masira 
at pahirapan makahanap ng pyesa 
sa diumano'y mga modernong dyip 
na ito. 

Sa isang araw, tinatayang nasa 
P8,000 ang kita ng mga opereytor 
ng elektronikong dyip. Ang 50%-55% 
nito ay napupunta sa gastos sa pet- 
rolyo at ang matitira ay pagkaka- 
syahin sa iba pang gastusin tulad ng 
amortisasyon. Dagdag pasakit pa 
ang pagtaas ng presyo ng petrolyo 
sa nagdaang mga buwan na tuma- 
tapyas nang malaki sa 


ma an 


kanilang katiting na kita. 

Hindi lamang drayber at ope- 
reytor ang mapeperwisyo ng prog- 
rama. Babalikatin ng mga komyuter 
ang pagtaas ng pamasahe dahil sa 
pakarang ito. Sa kasalukuyan, P2 
na agwat ng pamasahe ng tradi- 
syunal at "modernong" dyip. Ayon 
sa mga pag-aaral, maaaring uma- 
bot sa P35-P40 ang minimum na 
pamasahe sa "modernnong" dyip 
upang kumita at mabayaran ng 
mga opereytor ang gastos sa pag- 
bili nito. 

Sa kabilang banda, tatabo ng 
kita ang malalaking korporasyon na 
magsusuplay ng "modernong" dyip. 
Dahil walang lokal na industriya 
ang bansa, 10096 ng "modernong" 
dyip at mga pyesa nito ay impor- 
ted. 

Tanging malalaking kumpanya 
at korporasyon sa Pilipinas ang 
makikinabang sa pagbebenta at 
pagkontrol sa mga dyip. Noong 
2022, namuhunan na si Manny Pa- 
ngilinan ng P1.5 bilyon para sa 500 
dyip. Samantala noong 2017, ini- 
lunsad naman ng QEV Philippines 
sa suporta ng pamilyang Aboitiz, at 
kasosyong Singapore's QEV Capital 
Pte. Ltd, ang sarili nitong mga 
elektronikong dyip. Nariyan din ang 
Hyundai Asia Resources Inc na 
mula sa South Korea at mga joint- 
venture na Hino Motors Philippines 
Corporation, Isuzu Philippines 
Corporation at Mahindra 
Cars Philippines 
na nagbebenta 
ng mga dyip. 

N payo Tiyak na de- 

NAP lubyo ang hatid 
ng modernisa- 
syon na ito, ka- 
tambal ng pribado 
nang serbisyo ng 
tren at bus, sa milyun- 
milyong komyuter na 


umaasa sa.” pangmasang 

transportasyon para sa kanilang 

kabuhayan. [as] 

Mapaminsalang mga proyekto sa protektadong 
kabundukan ng Negros 


N oong Agosto 2022, napaatras 
ang planong pambobomba ng 


79th IB sa Mt. Mandalagan, isang 
bundok na bahagi ng protektadong 
North Negros National Park 
(NNNP). Inilusot ng militar ang 
pambobomba bilang “test run” pero 
batid ng lahat ang layunin nito ay 
palayasin ang mamamayan sa lugar, 
gayundin ang mga yunit ng Bagong 
Hukbong Bayan na nagsisilbing ba- 
lakid sa pandarambong sa natiti- 
rang kagubatan sa isla. Ito ay para 
bigyan-daan ang mapandambong at 
mapaminsala sa kapaligiran na mga 
proyektong imprastruktura at eko- 
turismo ng malalaking burgesya. 


Ang NNNP ay mahigit 80,400 
ektarya ng kabundukan sa Negros 
Occidental. Deklarado itong kagu- 
batan (forest area) noong dekada 
1940 at protektadong lugar noong 
2005. Saklaw nito ang 1056 ng isla, 
kabilang ang mga bahagi ng mga 
syudad ng Talisay, Silay, Victorias, 
Cadiz, Sagay at San Carlos at mga 
bayan ng Murcia, Don Salvador Be- 
nedicto, EB Magalona, Toboso at 
Calatrava. 

Nasa gulugod nito ang Mt. 
Mandalagan at Mt. Silay na itinutu- 
ring na pinakamalaking watershed 
ng prubinsya. May apat itong siste- 
ma ng tubig na pinagkukunan ng 
maiinom na tubig ng 17 syudad at 
bayan, kabilang ang Metro Bacolod. 

Nakatira at namumuhay nang 
matiwasay sa NNNP ang katutu- 
bong Ati at Bukidnon. Pangunahing 
pinagkukunan nila ng kabuhayan, 
pagkain at gamot ang kagubatan. 
Liban sa kanila, tahanan din ang lu- 
gar ng libu-libong Negrosanon na 
nagsasaka sa mahigit 40,000 ektar- 
ya sa lugar. 

Kinikilala ang NNNP bilang pa- 
nangga sa pinsalang dala ng climate 
change at mga sakuna tulad ng ma- 
lalakas na bagyo, pag-ulan at ha- 
ngin. Nagsisilbi din itong mahala- 
gang biodiversity area at tirahan ng 

samutsaring 
hayop at 
halaman. 
Katulad ng maraming likas na 
yaman sa bansa, nag-uunahan ang 
burgesya at kanilang mga kaso- 
syong dayuhang kapitalista at lokal 
na burukrata sa pagsamantala sa 
mga ito. Noong maagang bahagi ng 
siglong 1900 hanggang dekada 
1980, kinalbo ng Amerikanong kum- 
panyang Insular Lumber Company 
(ILCO) ang kagubatan dito. Sa isang 
panahon, kinilala ang ILCO bilang 
pinakamalaking kumpanya sa pag- 
totroso sa buong mundo. 

Hanggang ngayon, patuloy na 
dinadambong ng mga burgesya at 
kanilang mga kasosyo ang NNNP. 
Pinakahuli sa mga proyektong ito 
ang eko-turismo, sala-salabat na 
mga daan, geothermal na planta at 
pagmimina ng magnetite. 


Patag-Silay-Calatrava-Cadiz 
Road 

Sa tabing ng pandemya noong 
2020, sinimulan ng Department of 
Public Works and Highways ang 
konstruksyon ng daan mula Calat- 
rava tungong Silay City na tatagos sa 
gitna mismo ng NNNP. Iginawad ang 


proyekto sa Trimluv Builders and 
Supply, isang kumpanya sa 
konstruksyon na sangkot sa isa pang 
mapaminsalang proyekto--ang Jala- 
ur River Multi-purpose Project sa 
katabing isla ng Panay. Nagkakaha- 
laga ang kontrata sa paglalatag ng 
3.7 kilometrong daan ng P125 mil- 
yon. 

Mariing tinututulan ng maka- 
kalikasang grupo, kabilang ang diyo- 
sesis ng San Carlos, ang proyekto. 
Anila, mangangahulugan ito ng pag- 
hahawan sa kagubatan, pagpinsala 
sa likas na tereyn, pagpapalayas sa 
ligaw na mga hayop at pangkalaha- 
tang pagkasira ng ekolohiya at pag- 
kawala ng mga benepisyo nito. 

Inilalako ang proyekto bilang 
daang farm-to-market na pakikina- 
bangan diumano ng mga magsasa- 
ka. Pero malinaw na paunang hak- 
bang ito para sa mas malalaki at 
mapaminsalang proyektong balak 
itayo ng burgesya at kanilang mga 
kasosyo sa loob ng protektadong 
tereyn. 

Mga magsasaka, komunidad, 
tinarget ng karahasang militar 


M agkakasunod na kaso ng paglabag sa karapatang-tao ng mga magsasaka 
ang iniulat sa nagdaang mga linggo. Pangunahing sangkot sa mga kri- 
meng ito ang mga yunit ng Armed Forces of the Philippines (AFP) na umaatake 
sa mga sibilyang komunidad na labag sa internasyunal na makataong batas. 


Sa Albay, pinatay ng mga pwer- 
sa ng estado ang magsasakang si 
Vernon Bonggat noong Pebrero 20, 
sa kanyang bahay sa Barangay Tab- 
lon, Oas. Ang pagpatay sa kanya ay 
pinaniniwalaang ganting-salakay ng 
pwersa ng estado matapos ang ka- 
biguan ng 49th IB laban sa Bagong 
Hukbong Bayan (BHB) noong Pebre- 
ro 15 sa Barangay Ramay. 

Sapilitang pinasok ng dalawang 
ahente ng militar ang kanyang ba- 
hay bandang alas-8:30 ng gabi bago 
siya tuluyang pinatay. Ang bahay ni 
Bonggat ay isang kilometro lamang 
ang layo mula sa isang seksyon ng 
49th IB na nag-ooperasyon sa lugar. 

Sa Negros Occidental, nasira 
ang bahay ng mga magsasakang si- 
na Albascion Onopre at Rhoda Gar- 
nica sa Sityo Cabagnaan, Barangay 
Carabalan, Himamaylan City mata- 
pos paulanan ng bala ng mga sun- 
dalo ng 94th IB noong Marso 1. 
Ayon sa ulat, nagpaputok ang mga 
sundalo matapos ang napaulat na 
engkwentro sa pagitan ng 94th IB 

Eko-turismo 

Tinaguriang “bakasyunan” sa 
Negros Occidental ang Don Salva- 
dor Benedicto dahil sa relatibong 
malamig na klima nito. Kahit saklaw 
ng NNNP ang dalawang-katlo sa ka- 
lupaan ng bayan, ibinukas ng lokal 
na guyberno dito ang 500 ektarya 
para sa dayuhan at lokal na mamu- 
muhunan noong 2014. 

Nagbigay-daan ang pagbubukas 
na ito sa paghawan ng kagubatan at 
pagtatayo ng mga resort, kongkre- 
tong daan at iba pang iligal na 
istruktura ng dayong mga nego- 
syante. Liban sa naturang bayan, 

at yunit ng BHB sa isang lugar na 
saklaw ng sityo. 

Nagtakbuhan ang mga residen- 
te sa labis na takot. Dulot ng kara- 
hasan, nasa 100 pamilya ang lumi- 
kas tungo sa sentro ng barangay 
mula sa mga sityo ng Panagbaan, 
Florete, Cabalungan, at Daat. Kino- 
kontrol at binabantayan din ng mili- 
tar ang kilos ng mga nasa sentro ng 
ebakwasyon. Unti-unti na silang na- 
kababalik sa ngayon. 

Samantala, binugbog ng tropa 
ng 62nd IB ang magsasakang si Lin- 
don Mata sa Sityo Bantolinao, Ba- 
rangay Santol, Binalbagan noong 
Pebrero 23. Sa Barangay Amuntay 
naman noong Pebrero 14, pinasok 
ng 62nd IB ang bahay ni Jelman 
Lindayao kung saan kasama niya 
ang kanyang asawa at mga anak. 
Habang kausap ng mga sundalo at 
kaharap ang mga anak, tinapatan 
ng itak ang leeg ni Jelman. 

Sa Bukidnon, niransak ng mga 
sundalo ang bahay ni Nerisa Luma- 
yag sa Sityo Gabonan, Barangay 


nagsulputan din ang kaparehong 
mga istruktura sa Patag, Silay City 
at Gawahon, Victorias City. 

Dahil sa papataas na populari- 
dad ng lugar, tumaas na ang halaga 
ng lupa na tulak ng ispekulasyon sa 
real estate. Dumaraming debeloper 
ang nagkukumahog na pasukin ang 
NNNP para magtayo ng komersyal 
na mga bahay bakasyunan para sa 
dayuhang mga turista. Papalaking 
tipak sa loob ng NNNP ang hinawan 
nila para rito. 

Para tanggalin ang balakid sa 
mga proyektong ito, isinasailalim sa 
militarisasyon ang mga komunidad sa 


Dumalaguing, Impasug-ong, Bukid- 
non noong Enero 29. Kasa-kasama 
niya noon ang kanyang asawa at 
mga anak nang pasukin ng mga 
sundalo ang bahay. Nagdulot ng la- 
bis na takot ang teroristang pang- 
gigipit na ito ng mga sundalo sa pa- 
milya laluna sa mga bata. Pinarara- 
tangan ang pamilya na tumulong at 
naghatid ng suplay sa BHB. 

Sa Abra, iniulat ang panggigipit 
at pag-iinterogeyt ng mga ahente 
ng militar kay Jerome Agaid, isang 
magsasaka na kabilang sa Lupong 
Tagapamayapa ng tribung Mabaca 
na naninirahan sa Mataragan, Ma- 
libcong. Kasama ni Agaid noong 
Pebrero 16 ang kanyang 5-taong 
gulang na anak na nangingisda sa 
Barangay Gadani, Tayum nang sin- 
dakin at hawakan ng mga sundalo. 

Pilit na “pinasusuko” ng 24th 
IB si Agaid at pinagtatraydor sa 
kanyang sariling tribu. Ayon sa 
ulat, sinamantala ng militar ang ka- 
makailang pagkakaospital ng kan- 
yang asawa para “kumbinsihin” si 
Agaid na makipagtulungan sa kani- 
la. Anang mga sundalo, babayaran 
ng mga ito ang pagpapagamot sa 
asawa kung susunod sa atas ng mi- 
litar. [a6] 


paligid ng NNNP. Noong Hunyo 22, 
2022, naglunsad ng pekeng eng- 
kwentro ang 79th IB sa Sityo Tinibya- 
ngan, Barangay Minapasuk, Calat- 
rava para palayasin ang nasa 50 indi- 
bidwal. 

Sinundan ito ng pang-iistraping 
kung saan dalawang bata ang nasu- 
gatan noong Hulyo 6, 2022 sa Sityo 
Banwa Minatay, Barangay Marcelo 
sa parehong bayan. 

Nitong huli, naging target ng in- 
timidasyon ng militar ang obispo ng 
San Carlos na si Bishop Gerardo Al- 
minaza, isa sa tumututol sa panini- 
ra at pandarambong sa NNNP. Œ 

Isang taong gerang proxy 
ng US/NATO sa Ukraine 


[ sang taon matapos ang pagsiklab ng gera sa Ukraine, binatikos ng mara- 
ming demokratiko at anti-imperyalistang organisasyon ang gubyernong 
US at mga alyado nito sa North Atlantic Treaty Organization (NATO) sa pa- 
nunulsol ng gerang proxy sa Ukraine laban sa Russia. Noong Pebrero 25, 
nagsama-sama ang magkakaibang grupo sa isang protesta sa Brussels, Bel- 
gium para gunitain ang isang taon ng gera at igiit ang kagyat na pagwawa- 


kas nito. 


Sa bahagi ng Partido Komunista 
ng Pilipinas (PKP), kinundena nito 
ang walang-tigil na pagbubuhos ng 
mga armas at kagamitang militar sa 
Ukraine. Anito, patuloy na inuudyu- 
kan at pinatatagal ng US/NATO ang 
gerang proxy laban sa katunggaling 
imperyalistang Russia. Ayon sa 
Partido, ang pagwawakas sa pang- 
hihimasok na ito ng US at NATO 
ang susi para tapusin ang gera at 
lutasin sa negosasyon ang mga pi- 
nag-ugatan nito. Dapat anitong ki- 
lalanin ang hangarin ng mamama- 
yang Ukrainian para sa kapayapa- 
an, kalayaan at demokrasya, kabi- 
lang ang karapatan ng populasyong 
etnikong Russian sa rehiyong Don- 
bass para sa karapatan sa sesesyon 
at pambansang sariling pagpapa- 
sya. 

Umaabot na sa ilampung libo 
hanggang 200,000 sundalo at sibil- 
yan sa lahat ng panig ang namatay 
sa gera. Umigting ang mga pag-ata- 
ke sa mga sibilyang imprasruktura. 
Milyong Ukrainian ang napalayas sa 
kanilang lokalidad at nawalan ng 
kabuhayan. 


Kumikita sa pagdurusa 
ng mamamayan 

Habang ang malawak na mama- 
mayan ng masang manggagawa sa 
Ukraine ay nagdurusa, patuloy na 
nagkakamal ng kita ang mga mono- 
polyong kapitalista. Ang industri- 
yang militar ng US ay isa sa pinaka- 
malalaking nakinabang sa pinatata- 
gal na gera. Ang gubyernong Biden 
pa lamang ay nagbuhos na ng 576.8 
bilyon sa Ukraine, kung saan 61% 
nito ay direktang bigay at mga kalo- 
ob at pautang para sa armas pan- 
digma. Kumikita rin sa mga ito ang 
mga alyadong bansa ng US/NATO 
na Germany, France at ang UK. 

Ang ispekulasyon sa merkado ng 
malalaking kapitalista sa pinansya 
at monopolyong kumpanya ay nag- 
tataas ng presyo ng mga susing ka- 
lakal kabilang ang langis at butil. 
Ang suplay ng langis sa Europe ay 
nadiskaril ng mga sangsyon ng US 
laban sa likas na gas ng Russia at 
nagdudulot ng malawakang pagdu- 
rusa sa mamamayan sa panahon ng 
taglamig. 

Ang gerang proxy ng US/NATO 


PAKINABANG NG US SA GERA SA UKRAINE (2822) 


6153.78 A 


benta ng armas ng mga 


S131.1B Al 


kita ng EXXONMOBIL, 


NW 
S196B Y 7 


pandaigdigang benta 


Kal 


LL LA 


Amerikanong kumpanyang CHEVRON at SHELL, mga ng mga PRODUKTONG 
NORTHROP GRUMMAN, Amerikanong kumpanya AGRIKULTURAL at PAGKAIN 
LOCKHEED MARTIN at sa langis dulot ng walang ng US dulot ng mga 


RAYTHEON, halos 50% na mas 
mataas bago ang gera. 


mga produktong 


petrolyo. 

tigil na ispekulasyon na 
nagpasirit sa presyo ng 


pagkaputol ng suplay 
ng eksport mula sa 
Russia at Eastern 
Europe. 


sa Ukraine laban sa Russia ay 
isang inter-imperyalistang gera. 
Manipestasyon ito ng nagpapatu- 
loy na krisis ng bulok na siste- 
mang monopolyong kapitalismo. 
Nagbanta si Lenin sa posibilidad 
ng muling paghahati ng daigdig 
sa pagitan ng mga imperyalistang 
kapangyarihan habang patuloy 
silang naghahangad na makapag- 
palawak ng kani-kanilang saklaw 
ng pamumuhunan at hegemonya. 
Kabilang sa mga estratehikong 
layunin ng US ay kontrolin ang 
malaking merkado ng likas na gas 
ng Russia sa Europe, at agawin 
ang kontrol sa pambihirang re- 
kursong mineral sa rehiyong Don- 
bass. 

Ang tumatalim na pandoaigdi- 
gang krisis ng kapitalismo, parti- 
kular ang tumatagal na istagna- 
syon at pagdausdos sa resesyon 
ng ekonomiya ng 

US at iba pang nangungunang 
kapitalistang mga bansa, ay nag- 
papalakas ng loob ng US na udyu- 
kan ang mga gera laban sa mga 
imperyalistang karibal nito. 

Habang ang US ay nagbubuhos 
ng bilyun-bilyong dolyar sa gera sa 
Ukraine, abala ito sa pagpapalakas 
ng presensyang militar sa Japan, 
South Korea, sa Pilipinas at iba 
pang bansa sa Asia, bilang bahagi 
ng mga paghahanda nito sa teatro 
ng digma laban sa China. 

Dapat matapang na kumilos 
ang proletaryo sa buong daigdig 
at pamunuan ang pagbubuo at 
pagpapalakas ng internasyunal na 
pagkakapatiran sa hanay ng lahat 
ng anti-imperyalistang organisa- 
syon, kilusan at mga bansa para 
mapakilos ang pinakamaraming 
bilang ng mamamayan. Dapat igiit 
ang pagwawakas sa gera ng US/ 
NATO sa Ukraine laban sa Russia, 
ang pang-uupat ng gera ng imper- 
yalistang US at paghahanda sa 
gera nito sa iba pang panig ng 
mundo. [ab] 

